আমাদের মুক্তিযুদ্ধের বিরুদ্ধশক্তি সমাজে এখনো ক্রিয়াশীল - তারা যেমন তাদের কৃত অপকর্মের (গণহত্যা, নারী নির্যাতন ইত্যাদি) জন্য এখনো ক্ষমা চায়নি তেমনি তারা এখনো প্রকাশ্যে রাজনীতি করে যাচ্ছে। একদিকে মুক্তিযুদ্ধের শহীদ পরিবারের ন্যায়সঙ্গত বিচারের দাবিসমূহ, অন্যদিকে স্বাধীনতাবিরোধী রাজাকার-আলবদরের অবাধ তৎপরতা - এই বৈপরিত্যের মধ্যে আজ বাংলাদেশ অবস্থান করছে। এই অসহনীয় পরিস্থিতির অবসান হতে পারে কেবল নতুন নতুন প্রজন্মের মধ্যে ক্রমাগত ও প্রতিনিয়ত মুক্তিযুদ্ধের ইতিহাসবোধের বীজ বপন করার মাধ্যমে - যা পরিণামে তাদের প্রাত্যহিক জীবনের অংশ হয়ে উঠবে।